276 
som Thallus; Undersiden, der er ganske dækket af Hymeniet, er 
jævn, uden Furer, Felter eller Folder. Et vertikalt Snit gennem 
et af disse tungeformede, tynde, helrandede Legemer viser os et 
Gonidielag paa Oversiden nærmest inde ved Thallus og derunder 
et relativt tykt, løst sammenflettet Hyfevæv af samme Art som 
Løvets Marvlag. 
Imod Undersiden flette Hyferne under hyppige Dikotomeringer 
sig sammen til stedse mere kortleddede og tættere sammenvævede 
Forgreninger med meget hyppige Anastomoser, indtil de tilsidst 
ende i de palissadeagtig uden Mellemrum sammenstillede Basidier. 
Ofte kan man iagttage, at et halvt udviklet Hymenium i Stedet for 
at frembringe Sporer paa mange Steder har forlænget Basidierne 
til almindelige Hyfer; det ser ud, som om Hymeniet var bleven 
gennembrudt af de subhymeniale Hyfer, der atter ovenover Basidie- 
laget danne et nyt, løs, interstitierigt Væv. Dette fletter sig da 
atter længere ude sammen til et nyt Hymenium af samme Art som 
det først dannede. Saadanne Frugtlegemer vise sig altsaa paa 
vertikale Snit lagdelte. 
Jeg har ikke været saa heldig paa noget Snit at finde 
sporebærende Basidier; rimeligvis have mine Exemplarer været 
for unge. 
Af ovenstaaende Skildring af den i Buitenzorgerhaven fundne 
Likén turde det fremgaa, at vi her have at gore med en til den 
især ved de senere Aars Iagttagelser nojere kendte, i 1881 op¬ 
stillede Gruppe Hymenolichenes , hvoraf indtil Dato kun meget faa 
Arter ere kendte J ), og navnlig endnu ingen fra Java. 
Vor Opfattelse af denne meget interessante Gruppe har, som 
Tilfældet er med saa mange andre, ejendommelig byggede Plante- 
afdelinger, i systematisk Henseende gennemgaaet forskellige Faser 
i Tidens Løb. Deres sande Natur har allerede tidlig været 
0 Med Hensyn til den fuldstændige Oversigt over vore systematiske 
Kundskabers historiske Udvikling angaaende denne Plantegruppe kan 
her henvises til Johow: Die Gruppe der Hymenolichenen. [Prings- 
heims Jahrb., Bd. XV., 1884; p. 361]. 
